
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Κλιμάκωση ποσοστού της Α.Τ.Α. από 1.1.1989. 1 

Διαδικασία επιστροφής ΦΠΑ που καταβλήθηκε αχρεώστητα κατά 

την εισαγωγή αγαθών . 2 

Αντικατάσταση, τροποποίηση και συμπλήρωση διατάξεων του ν. 

1642/1986 . 3 

Ανασυγκρότηση της Επιτροπής του άρθρου 6 Ν. 363/76 . 4 

Δημοσίευση στην Εφημερίδα της Κυβερνήσεως της από 23.12.88 
ΣΣΕ περί των όρων αμοιβής και εργασίας του προσωπικού με 

σχέση εργασίας Ι.Δ. του Υπουργείου Εσωτερικών. 5 

Εξαίρεση πρόσληψης προσωπικού ΙΚΑ από τις διαδικασίες του Ν. 1 

1320/83 . 6 

Κανονισμός ασφάλισης των απασχολούμενων στην περιοχή του Αγ. 
Όρους για λογαριασμό της Ιερής Κοινότητας, Ιερών Μονών και 

των εξαρτημάτων τους. 7 

Έγκριση πρόσληψης προσωπικού στον Κ.Π.Σ. Νέας Κρήνης θεσ/ 

νίκης. 8 

Προσωρινή πρόσληψη προωπικού στον Κ.Π.Σ. Ληξουρίου. 9 

Ορισμός αναγκαιούντος προσωπικού για πρόσληψη στον Κ.Β.Σ. 

Πτολεμάΐδας . 10 

Διαπίστωση ανάγκης για την πρόσληψη εκτάκτου προσωπικού από 

το Εθν. Θέατρο . 11 

Μεταβίβαση αρμοδιοτήτων .12 

Ψήφιση του Οργανισμού Εσωτερικής Υπηρεσίας του Κ.Α.Π.Η. Δή¬ 
μου Πυλαίας Ν. Θεσσαλονίκης.13 

Τροποποίηση του ΟΕΥ του Β ΚΑΠΗ Νίκαιας.14 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2001854/110/0022 (1) 

Κλιμάκωση ποσοστού της Α.Τ.Α. από 1.1.1989. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 


α. Την αρ. 9019/295/25 Ιανουάριου 1982 απόφαση τουυ Υπουρ¬ 
γού Οικονομικών, που κυρώθηκε με το άρθρο 55 Ν. 1249/1982 και 
με την οποία καθιερώθηκε η αυτόματη τιμαριθμική αναπροσαρμογή 
στις αποδοχές των δικαστικών λειτουργών, των τακτικών υπαλλήλων 
του Δημοσίου, των Νομικών Προσώπων Δημοσίου Δικαίου και των 
ΟΤΑ, των στρατιωτικών των ενόπλων δυνάμεων, των σωμάτων ασφα¬ 
λείας και του λιμενικού σώματος, καθώς και των υπαλλήλων που εξο¬ 
μοιώνονται προς τα παραπάνω βαθμολογικά ή μισθολογικά. 

β. Την αρ. 8418/231/25.1.1984 απόφαση του Υπουργού Οικονο¬ 
μικών που κυρώθηκε με το άρθρο 25 του Ν. 1505/84. 

γ. Τη με αριθ. 119595/3511/87 απόφασή μας που κυρώθηκε με 
το άρθρο 16 του Ν. 1810/88 (ΦΕΚ 223 Τεύχος Α της 5.10.88). 


δ. Την από 9.1.88 απόφαση του ΚΥΣΥΜ. 
ε. Την αρ. 8210/185/28.1.1987 απόφαση των Υπουργών Εθνι¬ 
κής Οικονομίας, Οικονομικών και Εργασίας και 

στ. Τη σχετική Κυβερνητική εξαγγελία, αποφασίζουμε: 

1. Από την 1η Ιανουάριου 1989, για τον υπολογισμό της αυτόματης 
τιμαριθμικής αναπροσαρμογής (Α.Τ.Α.), που καθιερώθηκε με την αρ. 
9019/295/25.1.1982 απόφαση η οποία κυρώθηκε με το άρθρο 55 
του ν. 1249/82 όπως αυτή τροποποιήθηκε με τις αρ. 8418/231/ 
25.1.1984 και 8210/185/28.1.1987 όμοιες, καθώς και με τη με 
αριθμ. 119595/3511/87 ΚΥΑ που κυρώθηκε με το άρθρο 16 του Ν. 
1810/88 (ΦΕΚ 223 Τεύχος Α της 5.10.88), το ποσοστό της ΑΤΑ θα 
κλιμακώνεται ανάλογα με το ύψος των μηνιαίων αποδοχών των υπαλ¬ 
λήλων, όπως αυτές προσδιορίζονται στην παράγραφο .3 του Κεφαλαίου 
II της αυτής απόφασης και το άρθρο 5 ν. 1284/1982 ως εξής: 

α. Για αποδοχές ή τμήμα αποδοχών μέχρι 70.000 δρχ. θα υπολογί¬ 
ζεται ολόκληρο το ποσοστό της Α.Τ.Α. 

β. Για τμήμα αποδοχών από 70.001 δρχ. μέχρι 100.000 δρχ. θα 
υπολογίζεται το 75% του ποσοστού της Α.Τ.Α. 

γ. Για τμήμα αποδοχών από 100.001 δρχ. και άνω θα υπολογίζεται 
το 50% του ποσοστού της Α.Τ.Α. μείον τον εισαγόμενο πληθωρισμό. 

2. Κατά τα λοιπά θέματα εξακολουθεί να ισχύει η παραπάνω από¬ 
φαση 9019/295/25.1.1982, όπως αυτή έχει συμπληρωθεί με τα άρ¬ 
θρα 54 του Ν. 1249/1982 και 5 του Ν. 1284/1982. 

3. Η απόφαση αυτή ισχύει από 1η Ιανουάριου 1989 και θα κυρωθεί 
με νόμο. 

Η απόφαση αυτή να δημοαιευθεί στην Εφημερίδα της Κυβερνήσεως. 

Αθήνα, 10 Ιανουάριου 1989 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Π. ΡΟΥΜΕΛΙΩΤΗΣ Δ. ΤΣΟΒΟΛΑΣ 

-♦- 

Αριθ. 1003095/25/0014 (2) 

Διαδικασία επιστροφής ΦΠΑ που καταβλήθηκε αχρεώστητα κατά την 
εισαγωγή αγαθών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις παρακάτω διατάξεις του ν. 1642/86 (ΦΕΚ 125Α) όπως 
ισχύουν: 

α) Των παραγράφων 1 και 2 του άρθρου 14 
β) Των παραγράφων 1 περιπτώσεως α' και β' και 5 του άρθρου 27 
γ) Της παραγράφου 2 του άρθρου 32 και των άρθρων 33 και 37, και 
δ) Της παραγράφου 3 του άρθρου 58 

2. Τη γενική διάταξη του άρθρου 30 του ν. 1165/85 του Τελωνεια¬ 
κού Κώδικα που προβλέπει την επιστροφή αχρεωστήτως εισπραχθέ- 
ντων τελών, φόρων και δικαιωμάτων. 

3. Την υπ’ αριθμ. Τ.3843/1239/22.10.87 διαταγή μας περί επι¬ 
στροφής δασμών και λοιπών φόρων που εισπράχθηκαν από τα Τελωνεία 
χωρίς να οφείλονται και 

4. Την απόφασή μας Π.1185/521/10.2.88, αποφασίζουμε: 

Άρθρο 1 

Το ποσό του φόρου προστιθέμενης Αξίας που καταβλήθηκε στην Τε- 
λωνειακή Αρχή αχρεώστητα κατά την εισαγωγή αγαθών, επιατρέφε- 
ται: 

1. Από την αρμόδια Τελωνειακή Αρχή, όταν η αχρεώστητη κατα¬ 
βολή έγινε από πρόσωπα που δεν μπορούν να ασκήσουν το δικαίωμα 
της έκπτωσης, ήτοι: 

α) Από πρόσωπα μη υποκείμενα στο φόρο αυτό (ιδιώτες). 

β) Από πρόσωπα της παραγράφου 2 του άρθρου 3 (Δημόσιο, Δήμοι, 
Κοινότητες κτλ.) και με τις προϋποθέσεις της παραγράφου αυτής, από 
πρόσωπα που ασκούν δραστηριότητα της παραγράφου 1 του άρθρου 18 
του νόμου. 1642/86, από επιχειρήσεις που απαλλάσσονται με βάση τις 
διατάξεις του άρθρου 32 §2, καθώς και αγρότες του ειδικού καθεστώ¬ 
τος του άρθρου 33 του ίδιου νόμου. 

γ) Από επιχειρήσεις που υπάγονται στις διατάξεις του άρθρου 37 του 
ίδιου νόμου και μόνο για τα έτοιμα πετρελαιοειδή προϊόντα δηλαδή 
αγαθά του άρθρου 11 του νόμου 1571/85 και του άρθρου 1 του ΠΔ 
619/85 που αυτές διακινούν. 

2. Από τον αρμόδιο οικονομικό έφορο όταν η αχρεώστητη καταβολή 
έγινε από υποκείμενο στο φόρο που έχει δικαίωμα έκπτωσης. 

Άρθρο 2 

α) Για την επιστροφή του φόρου της παραγράφου 1 του προηγουμέ¬ 
νου άρθρου, ακολουθείται η διαδικασία που προβλέπεται από το άρθρο 
30 του ν. 1165/18 περί Τελωνειακού Κώδικα για την επιστροφή των 
λοιπών τελών, φόρων και δικαιωμάτων. 

Σε όσες περιπτώσεις η Τελωνειακή Αρχή αμφισβητεί το δικαίωμα 
της επιστροφής λόγω ιδιότητος του δικαιούχου της επιστροφής (υποκεί¬ 
μενος ή μη στο φόρο) ή λόγω προορισμού των αγαθών για φορολογητέα 
ή μη δραστηριότητα, δύναται να απαιτεί την προσκόμιση σχετικής βε¬ 
βαίωσης του αρμόδιου οικονομικού εφόρου του δικαιούχου. 

β) Στις περιπτώσεις που ενεργείται επιστροφή σύμφωνα με τις διατά¬ 
ξεις της παρούσας σε πρόσωπα της παραγράφου 1 περιπτ. β' και γ' του 
προηγούμενου άρθρου, η αρμόδια για την επιστροφή Τελωνειακή Αρχή 
υποχρεούται να αποστείλει μέσα σε 10 (δέκα) ημέρες από την εκτέλεση 
της επιστροφής, αντίγραφο της σχετικής απόφασης στον αρμόδιο για 
την επιβολή του ΦΠΑ του δικαιούχου Οικονομικό Έφορο και να του 
γνωρίζει το ποσό που επιστράφηκε. 

γ) Αποφάσεις που είχανε εκδοθεί, μέχρι την έκδοση της παρούσας 
από τις Τελωνειακές Αρχές για την επιστροφή ή συμψηφισμό του ΦΠΑ 
και είχανε σταλεί στις αρμόδιες οικονομικές εφορίες για να εκτελεσθούν, 
σύμφωνα με την Τ. 3843/1239/87 εγκύκλιο διαταγή μας και δεν 
εκτελεσθήκανε, παύουν να ισχύουν και η εκτέλεση αυτών θα ενεργηθεί 
από την αρμόδια κατά περίπτωση Αρχή, σύμφωνα με την παρούσα από¬ 
φασή μας. 

Άρθρο 3 

Για την επιστροφή του αχρεώστητα καταβληθέντος φόρου στα πρό¬ 
σωπα της παραγράφου 2 του άρθρου 1 της παρούσας, η αρμόδια Τελω- 
νειακή Αρχή, εκδίδει τη σχετική απόφαση (θετική ή αρνητική) την οποία 
αποστέλλει με απόδειξη στον αρμόδιο οικονομικό έφορο για τις παρα¬ 
πέρα ενέργειες, σύμφωνα με τις σχετικές αποφάσεις. 

Άρθρο 4 

Η απόφαση αυτή που ισχύει από την έκδοσή της, να δημοσιευθεί στην 
Εφημερίδα της Κυβερνήσεως. 

Αθήνα, 3 Ιανουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΖ 
--♦- 

Αριθ. 1003215/79/0014 (3) 

Αντικατάσταση, τροποποίηση και συμπλήρωση διατάξεων του ν. 
1642/1986. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τα προβλήματα που προέκυψαν κατά τα δύο πρώτα χρόνια εφαρ¬ 
μογής του φόρου προστιθέμενης αξίας. 

2. Την ανάγκη ομαλής και απρόσκοπτης λειτουργίας του φόρου προ¬ 


στιθέμενης αξίας και της εξυπηρέτησης των υποκείμενων στο φόρο αυτό 
επιχειρήσεων. 

3. Τα αιτήματα ενδιαφερομένων επαγγελματικών τάξεων. 

4. Τις διατάξεις της παραγράφου 1 της απόφασης του Υπουργού Οι¬ 
κονομικών Π. 738/723/ΠΟΛ. 22/30.1.1987, που δημοσιεύτηκε 
στο ΦΕΚ 72/Β/5.2.1987 και κυρώθηκε με το ν. 1731/1987 άρθρο 
48 παραγρ. 6 (ΦΕΚ 161/Α/9.9.1987). 

5. Τις διατάξεις της απόφασης του Υπουργού Οικονομικών Π. 
8499/4941/ΠΟΛ. 369/28.12.1987, άρθρο 5 παράγραφος 1, που 
δημοσιεύτηκε στο ΦΕΚ 57/Β/3.2.1988. 

6. Τις διατάξεις της παραγράφου 3 του άρθρου 58 του ν. 1642/ 
1986 «για την εφαρμογή του φόρου προστιθέμενης αξίας και άλλες δια¬ 
τάξεις» (ΦΕΚ 125/Ά/21.8.1986), αποφασίζουμε: 

Άρθρο 1 

Συμπλήρωση διάταξης του ν. 1642/1986. 

Στην παράγραφο 1 του άρθρου 58 του ν. 1642/1986 «για την εφαρ¬ 
μογή του φόρου προστιθέμενης αξίας και άλλες διατάξεις» (ΦΕΚ 125/ 
Α/21.8.1986), προστίθεται εδάφιο δεύτερο ως εξής: 

«Η αμοιβή, που καταβάλλεται στους φορείς που είναι αρμόδιοι για 
την εκκαθάριση και την απόδοση του επιστρεπτέου φόρου στους αγρότες 
του ειδικού καθεστώτος του άρθρου 33, δεν υπόκειται σε φόρο προστιθέ¬ 
μενης αξίας και χαρτόσημο». 

Άρθρο 2 

Τροποποιήσεις και συμπληρώσεις 
των Παραρτημάτων II και III του ν. 1642/86 

1. Οι διατάξεις του Παραρτήματος II Α' ΑΓΑΘΑ του ν. 1642/1986 
«για την εφαρμογή του φόρου προστιθέμενης αξίας και άλλες διατάξεις» 
όπως αυτές ισχύουν, τροποποιούνται και συμπληρώνονται ως εξής: 

α) Μετά την παράγραφο 82 α2, όπως αυτή προστέθηκε με την από¬ 
φαση του Υπουργού Οικονομικών Π. 8499/4941/28.12.1987, προ¬ 
στίθεται νέα παράγραφος 82 α3, η οποία έχει ως εξής: 

«82α3, Πλάκες, κυματοειδείς από το συνδυασμό τσιμέντου - αμία¬ 
ντου (Δ.Κ. ΕΧ. 68.12). 

β) Η παράγραφος 83ε1 που προστέθηκε με την απόφαση του Υπουρ¬ 
γού Οικονομικών Π. 8499/4941/28.12.1987, αντικαθίσταται ως 
εξής: 

«83ε 1. Χοντρόσυρμα (ΕΙΕ-ΜΑ0ΗΙΝΕ), και ράβδοι πλήρεις, από σί¬ 
δηρο ή χάλυβα, που έχουν ελασματοποιηθεί ή εφελκυστεί σε θερμή κα¬ 
τάσταση. Ταινίες (τσέρκια) από σίδηρο ή χάλυβα, που έχουν ελασματο¬ 
ποιηθεί σε θερμή κατάσταση, σε ρόλους. Πλέγματα και δικτυωτά, για 
τον οπλισμό τσιμέντου ή σκυροκονιάματος (Δ.Κ. ΕΧ. 73.10, 
ΕΧ.73.12 και ΕΧ.73.27)». 

γ) Η παράγραφος 83 ιθ', όπως αυτή προστέθηκε με την απόφαση του 
Υπουργού Οικονομικών Π. 8499/4941/28.12.1987, αντικαθίστα¬ 
ται ως εξής: 

«83ιθ' Μηχανές φυγόκεντρες και αναβατόρια, ελαιοτριβείων (Δ.Κ. 
ΕΧ.84.18 και ΕΧ. 84.22)». 

δ) Μετά την παράγραφο 83ιθ', όπως αυτή προστέθηκε με την από¬ 
φαση του Υπουργού Οικονομικών Π. 8499/4941/28.12.1987 και 
ισχύει σήμερα προστίθεται νέα παράγραφος 83κ, η οποία έχει ως εξής: 

«83κ’ Στεγνωτήρια για τη γεωργία (ΔΚ.ΕΧ.84.17). 

ε) Η παράγραφος 99, όπως αυτή προστέθηκε με την απόφαση του 
Υπουργού Οικονομικών Π. 8499/4941/28.2.1987, αντικαθίσταται 
ως εξής: 

«Σωλήνες από πλαστικές ύλες, από μη εσκληρυμένο καουτσούκ, από 
μείγματα με βάση το τσιμέντο, από χυτοσίδηρο, σίδηρο ή χάλυβα, από 
χαλκό και κράματα χαλκού, καθώς και από αλουμίνιο, περιλαμβανομέ- 
νων και των εξαρτημάτων για τη σύνδεση των σωλήνων αυτών 
(Δ.Κ.ΕΧ. 39.02, ΕΧ. 39.07, 40.09, ΕΧ. 40.14, ΕΧ. 68.11, ΕΧ. 
68.12, 73.17, 73.18, 73.20, ΕΧ. 74.07, 74.08, ΕΧ. 76.06 και 
76.07). 

2. Οι διατάξεις του Παραρτήματος III, Α' ΑΓΑΘΑ του ν. 1642/86 
«για την εφαρμογή του φόρου προστιθέμενης αξίας και άλλες διατάξεις, 
όπως αυτές ισχύουν, τροποποιούνται ως εξής: 

α) Η παράγραφος 14, όπως αυτή αριθμήθηκε με τις διατάξεις του 
άρθρου 5 παρ. 3 περίπτωση δ' του ν. 1676/1986 (ΦΕΚ 204/Α/ 
29.12.1986) και τροποποιήθηκε με την απόφαση του Υπουργού Οικο¬ 
νομικών Π. 8499/4941/28.12.1987, αντικαθίσταται ως εξής: 

«14. Προϊόντα αρωματοποιίας ή καλλωπισμού παρασκευασμένα και 

καλλυντικά παρασκευασμένα. Αποσταγμένα - αρωματικά νερά και υδα¬ 
τικά διαλύματα αιθέριων λαδιών, έστω και για ιατρική χρήση. Εξαιρού¬ 
νται τα προϊόντα φτιασιδώματος (μακιγιάζ) για τα χείλια και για τα μά¬ 
τια, τα βερνίκια για τα νύχια και τα διαλυτικά τους, τα παρασκευά¬ 
σματα για το λούσιμο του κεφαλιού και το πλύσιμο του σώματος του αν¬ 
θρώπου (σαμπουάν - αφρόλουτρα), αρωματισμένα ή μη, οι οδοντόκρε¬ 
μες γενικά, τα παρασκευάσματα για την υγιεινή του στόματος ή των δο- 
ντιών, (στα οποία περιλαμβάνονται και οι σκόνες και κρέμες για τη διευ¬ 
κόλυνση της στερέωσης των οδοντοστοιχειών), οι κρέμες ξυρίσματος, 
περιλαμβανομένου και του αφρού ξυρίσματος, τα αποσμητικά σώματος 
και αντιιδρωτικά, τα παρασκευάσματα για τον αρωματισμό ή την από- 
σμηση των χώρων, που έχουν ή όχι απολυμαντικές ιδιότητες, στα οποία 
περιλαμβάνονται και τα ευώδη παρασκευάσματα για θρησκευτικές τε¬ 
λετές, τα αρωματισμένα, εμποτισμένα ή επιχρισμένα χαρτιά και χαρτό¬ 
νια, καθώς και τα διαλύματα για φακούς επαφής ή για τεχνητά μάτια 
(ΔΚ.ΕΧ. 3306): 

β) Η παράγραφος 19, όπως αυτή αντικαταστάθηκε και αριθμήθηκε 
με τις διατάξεις του άρθρου 5 παρ. 3 περίπτωση ζ - του ν. 1676/1986 
(ΦΕΚ 204/Α/29.12.1986), αντικαθίσταται ως εξής: 

«19. Γουνοδέρματα ολόκληρα και κομμάτια αυτών (εκτός από απο¬ 
κόμματα και απορρίμματα), δεψασμένα ή κατεργασμένα, έστω και αν 
έχουν συρραφεί σε φύλλα, σάκκους, τετράγωνα, σταυρούς ή παρόμοιες 
μορφές, καθώς και έτοιμα είδη (γουναρικά) από τα δέρματα αυτά. Γού- 
νοδέρματα τεχνητά, τελειωμένα ή μη σε έτοιμα είδη, (ΔΚ. ΕΧ. 43.02, 
ΕΧ. 43.03 και 43.04). 

Άρθρο 3 

Τροποποίηση διατάξεων υπουργικής απόφασης 

Η διάταξη της παραγράφου 1 της απόφασης του Υπουργού Οικονο¬ 
μικών Π. 738/723/30.1.1987 (ΦΕΚ 72/Β’/5.2.1987) που καθορί¬ 
ζει τη διαδικασία εκκαθάρισης και πληρωμής του φόρου προστιθέμενης 
αξίας και κυρώθηκε με το ν. 1731/Ϊ987 «ρυθμίσεις στην άμεση και 
έμμεση φορολογία και άλλες διατάξεις» (ΦΕΚ 161/Α’/9.9.1987), 
όπως αυτή ισχύει μετά την τροποποίησή της από τις διατάξεις της πα¬ 
ραγράφου 1 του άρθρου 5 της απόφασης του Υπουργού Οικονομικών 
Π. 8499/4941/28.12.1987 (ΦΕΚ 57/Β'/3.2.1988), τροποποιεί¬ 
ται ως εξής: 

«1. Για το ημερολογιακό έτος 1989 οι υποκείμενοι στο φόρο που τη¬ 
ρούν βιβλία δεύτερης κατηγορίας Κώδικα Φορολογικών Στοιχείων, 
επιδίδουν προσωρινή δήλωση κάθε δύο (2) μήνες και μέχρι την 20ή 
ημέρα του μήνα, που ακολουθεί το δίμηνο». 

Άρθρο 4 
Έναρξη ισχύος 

Η ισχύς της παρούσας απόφασης αρχίζει για τις διατάξεις του άρθρου 
1 από 1.1.1988, του άρθρου 2 από 16.1.1989 και του άρθρου 3 από 
1.1.1989. 

Η απόφαση αυτή να δημοσιευθεί στην Εφημερίδα της Κυβερνήσεως 
και να κυρωθεί με Νόμο. 

Αθήνα, 10 Ιανουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

-♦- 

Αριθ. 1003656/90/0017 (4) 

Ανασυγκρότηση της Επιτροπής του άρθρου 6 Ν. 363/76. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 6 του Ν. 363/76 όπως ισχύει. 

2. Την αριθ. Δ. 7867/13.12.1986 απόφαση του Υπουργού των Οι¬ 
κονομικών «περί ελέγχου της κανονικής τιμής των εισαγομένων επιβα¬ 
τικών αυτοκινήτων» όπως τροποποιήθηκε μεταγενέστερα. 

3. Το άρθρο 4 του Ν. 1573/85, με το οποίο ορίζεται, σαν αρμόδια 
για τον έλεγχο της φορολογητέας αξίας των αυτοκινήτων εγχώριας πα¬ 
ραγωγής, η Επιτροπή του παραπάνω νόμου. 

4. Τις σχετικές διατάξεις του Ν. 1232/82 «Επαναφορά σε ισχύ, τρο¬ 
ποποίηση και συμπλήρωση των διατάξεων του Ν.Δ. 4352/1964 και 
άλλες διατάξεις». 

5. Τις διατάξεις της παραγρ. 10 του άρθρου 2 της 0208/181/82 
(ΦΕΚ 204/Β/82) Κοινής Απόφασης των Υπουργών Προεδρίας της 


Κυβέρνησης και Οικονομικών, με την οποία διατηρείται η παραπάνω 
Επιτροπή. 

6. Τις διατάξεις του Π.Δ. 284/14.6.1988 (ΦΕΚ 128/Α) και ειδι¬ 
κότερα του άρθρου 128 αυτού. 

7. Σχετική εισήγηση της Υπηρεσίας, αποφασίζουμε: 

I. Ανασυγκροτούμε την κατά το άρθρο 6 του Ν. 363/76 Επιτροπή 
της κανονικότητας της τιμής των εισαγομένων επιβατικών αυτοκινή¬ 
των και της εργοστασιακής τιμής (ΕΧ ΓΑΟΤΟΚΥ) των εγχωρίως πα- 
ραγομένων αυτοκινήτων, ως εξής: 

ΠΡΟΕΔΡΟΣ 

Καθήκοντα Προέδρου της Επιτροπής εκτελεί ο εκάστοτε Προϊστάμε¬ 
νος της Διεύθυνσης Προσδιορισμού Αξίας Εμπορευμάτων Πειραιά. 

ΜΕΛΗ 

α) Ο Προϊστάμενος της Δασμολογικής Δ/νσης του Υπουργείου Οικο¬ 
νομικών, αναπληρούμενος από Προϊστάμενο Τμήματος της ίδιας Δ/ 
νσης που δεν παρίσταται στην αυτή συνεδρίαση ως τακτικό μέλος. 

β) Ο Προϊστάμενος της Δ.Ο.Υ. Φορολογίας Ανωνύμων Εμπορικών 
Εταιρειών (ΦΑΕΕ), αναπληρούμενος από υπάλληλο της Υπηρεσίας αυ¬ 
τής που ορίζει ο ίδιος. 

Στις περιπτώσεις που στις συνεδριάσεις της Επιτροπής εξετάζονται 
θέματα που αφορούν τα εγχωρίως παραγόμενα αυτοκίνητα, συμμετέχει 
αντί του παραπάνω Εφόρου, ο Προϊστάμενος της Δ.Ο.Υ. Φορολογίας 
Ανωνύμων Βιομηχανικών Εταιρειών (Φ.Α.Β.Ε.), τον οποίο αναπληρεί 
σε περίπτωση κωλύμματος, ο οριζόμενος υπ’ αυτού υπάλληλος της εφο¬ 
ρίας αυτής. 

γ) Ο Προϊστάμενος του Α' Τμήματος (Δασμολογικό) της Δασμολογι¬ 
κής Δ/νσης του Υπουργείου Οικονομικών, αναπληρούμενος από άλλο 
υπάλληλο του ίδιου Τμήματος. 

δ) Υπάλληλος του Υπουργείου Μεταφορών και Επικοινωνίας αρμό¬ 
διος σε τεχνικά και τεχνολογικά θέματα αυτοκινήτων. 

Ο υπάλληλος αυτός θα παρίσταται μόνο στις περιπτώσεις εκείνες, για 
τις οποίες η Επιτροπή κρίνει απαραίτητη τη συμμετοχή του. 

ε) Δύο εκπρόσωποι του Συνδέσμου Εισαγωγέων Αντιπροσώπων Αυ¬ 
τοκινήτων και τους αναπληρωτές τους, που υποδεικνύονται από τον εν 
λόγω Σύνδεσμο. Από τους εκπροσώπους αυτούς, ο ένας πρέπει να είναι 
αποκλειστικός αντιπρόσωπος αυτοκινήτων που εισάγονται από Κράτη- 
Μέλη της Ε.Ο.Κ. και ο άλλος, αντιπρόσωπος αυτοκινήτων που εισάγο- 
νται από χώρες μη μέλη της ΕΟΚ. 

Στις περιπτώσεις που στις συνεδριάσεις της Επιτροπής εξετάζονται 
θέματα που αφορούν τα εγχωρίως παραγόμενα αυτοκίνητα, συμμετέχει 
αντί των παραπάνω εκπροσώπων του Συνδέσμου Εισαγωγέων Αντι¬ 
προσώπων Αυτοκινήτων, εκπρόσωπος του Συνδέσμου Ελληνικών Βιο¬ 
μηχανιών, που υποδεικνύεται από το Σύνδεσμο αυτό. 

ΕΙΣΗΓΗΤΗΣ 

Ο αρμόδιος για θέματα αξίας των αυτοκινήτων υπάλληλος της Δ/ 
νσης Προσδιορισμού Αξίας Εμπορευμάτων Πειραιά, αναπληρούμενος 
από άλλο υπάλληλο της ίδιας Δ/νσης. 

ΓΡΑΜΜΑΤΕΑΣ 

Καθήκοντα γραμματέα εκτελεί υπάλληλος του Α’ Τμήματος της Δα¬ 
σμολογικής Δ/νσης, που ορίζεται από το Διευθυντή της Υπηρεσίας αυ- 
τής. 

II. Κατά τα λοιπά εξακολουθούν να ισχύουν οι αριθ. Δ7867/ 
13.12.1976 και Δ.6213/1450/18.10.1977 αποφάσεις. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 10 Ιανουάριου 1989 

Ο ΥΠΟΥΡΓΟΣ 

ΔΗΜΗΤΡΗΣ ΤΣΟΒΟΛΑΣ 

- 4 - 

Αριθ. 10580 (5) 

Δημοσίευση στην Εφημερίδα της Κυβερνήσεως της από 23.12.88 ΣΣΕ 

περί των όρων αμοιβής και εργασίας του προσωπικού με σχέση ερ¬ 
γασίας Ι.Δ. του Υπουργείου Εσωτερικών. 

Ό ΥΠΟΥΡΓΟΣ ΕΡΓΑΣΙΑΣ 

Έχοντας υπόψη: 

1. Τις διατάξεις του Ν. 3239/55 όπως τροποποιήθηκε και συμπλη¬ 
ρώθηκε από το Ν.Δ. 3755/57, 186/69, 1198/72 και 73/74. 

2. Την αριθμ. 98130/21.11.88 απόφαση του Πρωθυπουργού και 
του Υπουργού Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας», αποφασίζουμε: 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Να δημοσιευθεί στην Εφημερίδα της Κυβερνήσεως η πιο πάνω ΣΣΕ, 
η οποία μας κατατέθηκε στις 29.12.88 και συντάχθηκε το 247/88 
πρακτικό καταθέσεως, της οποίας το περιεχόμενο έχει ως εξής: 

ΕΙΔΙΚΗ ΣΥΛΛΟΓΙΚΗ ΣΥΜΒΑΣΗ ΕΡΓΑΣΙΑΣ 
Περί των όρων αμοιβής και Εργασίας του προσωπικού με σχέση Εργα¬ 
σίας Ιδιωτικού Δικαίου του Υπουργείου Εσωτερικών. 

Στην Αθήνα σήμερα 23η Δεκεμβρίου του έτους χίλια εννιακόσια 
ογδόντα οκτώ (1988) οι υπογεγραμμένοι: 

α) Κων/νος Μπαζιώτης υπάλληλος του Γενικού Λογιστηρίου του 
Κράτους, εκπρόσωπος του Δημοσίου δυνάμει της αριθμ. 7181/ 
11118/22.1.88 απόφαση του Υπουργού Οικονομικών. 

β) Άννα Μαρκάκη, μέλος της Πανελλήνιας Ομοσπονδίας Εργαζομέ¬ 
νων στο Υπουργείο Εσωτερικών και Σπύρο Χατζηκοκολάκη και Νικό¬ 
λαο Κοφινάκη, μέλη της Ένωσης υπαλλήλων Υπουργείου Εσωτερικών, 
νομίμως εξουσιοδοτημένοι δυνάμει του αριθ. 179/22.12.1988 πρα¬ 
κτικού συνεδρίασης του Διοικητικού Συμβουλίου της παραπάνω Συνδι¬ 
καλιστικής Οργάνωσης συνομολογήσαμε και συναποφασίσαμε τη σύ¬ 
νταξη και υπογραφή της παρούσας Ειδικής Συλλογικής Σύμβασης Ερ¬ 
γασίας η οποία έχει ως κατωτέρω: 

Άρθρο 1 

Στην παρούσα Ειδική Συλλογική Σύμβαση Εργασίας υπάγονται οι 
εργαζόμενοι με σχέση εργασίας ιδιωτικού δικαίου στο Υπουργείο Εσω¬ 
τερικών (Κεντρική Υπηρεσία & Νομαρχίες) που είναι μέλη των σωμα¬ 
τείων που ανήκουν στην παραπάνω Ομοσπονδία. 

Άρθρο 2 

Από 1ης Ιανουάριου 1988, οι αποδοχές που λαμβάνονται υπόψη με 
βάση τις ισχύουσες ρυθμίσεις για τον υπολογισμό της Α.Τ.Α., όπως 
έχουν διαμορφωθεί την 31 Δεκεμβρίου 1987, μαζί με το ποσό που προ- 
έκυψε από τη χορήγηση του διορθωτικού ποσοστού Α.Τ.Α. έτους 1987 
(4,3%), αυξάνονται με την Α.Τ.Α., η οποία θα καταβάλλεται σύμφωνα 
με την αριθμ. 119593/3511/18.12.1987 κοινή Υπουργική απόφαση 
«περί καθιερώσεως νέου τρόπου υπολογισμού της Α.Τ.Α.» (ΦΕΚ 772/ 
Β/31.12.1987). 

Άρθρο 3 

.1; Οι αποδοχές της 31.12.87 που λαμβάνονται υπόψη, με βάση τις 
ισχύουσες ρυθμίσεις για τον υπολογισμό της Α.Τ.Α., αυξάνονται κατά 
1 , 2 %. 

2. Χορηγείται επίδομα γάμου στις έγγαμες γυναίκες με τους όρους 
και προϋποθέσεις του άρθρου 4 της Εθνικής Γενικής Συλλογικής Σύμ¬ 
βασης Εργασίας έτους 1988 (ΦΕΚ 40/Β/1.2.88). 

Άρθρο 4 

Κατά τα λοιπά εξακολουθούν να ισχύουν οι προϊσχύουσες ρυθμίσεις. 

Άρθρο 5 — 

Η ισχύς της παρούσας ΕΣΣΕ αρχίζει από 1η Ιανουάριου 1988. 

Η Σ.Σ.Ε. να δημοσιευθεί στην Εφημερίδα της Κυβερνήσεως. 

Αθήνα, 18 Ιανουάριου 1989 

Ο ΥΦΥΠΟΥΡΓΟΣ 

Π. ΜΩΡΑΛΗΣ 
-♦- 

Αριθ. Φ 21/οικ 124 (6) 

Εξαίρεση πρόσληψης προσωπικού ΙΚΑ από τις διαδικασίες του Ν. 

1320/83. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ 
ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 4 παρ. ιγ του Ν. 1320/83, κα¬ 
θώς και του άρθρου 27 του Ν. 1735/87. 

2. Την 698/17.11.88 πράξη του Υπουργού Προεδρίας της Κυβέρ¬ 
νησης. 

3. Τις εξαιρετικές και επείγουσες ανάγκες του ΙΚΑ σε προσωπικό, 
αποφασίζουμε: 

Εξαιρούμε από τις διατάξεις του Ν. 1320/83 την πλήρωση διακο- 
σίων (200) θέσεων κλάδου ΠΕ Δ/κού - Οικονομικού, εκατό (100) θέ¬ 


σεων κλάδου ΤΕ Δ/κού-Λογιστικού και τριακοσίων εξήντα τεσσάρων 
(364) θέσεων του κλάδου ΔΕ Δ/κού-Λογ/κού στο ΙΚΑ, για την κάλυψη 
των εξαιρετικών και επειγουσών αναγκών του Ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 5 Ιανουάριου 1989 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΑΓ. ΚΟΥΤΣΟΓΙΩΡΓΑΣ ΑΠ. ΚΑΚΛΑΜΑΝΗΣ 

-♦- 

Αριθ. Φ21/3351 (7) 

Κανονισμός ασφάλισης των απασχολούμενων στην περιοχή του Αγ. 

Όρους για λογαριασμό της Ιερής Κοινότητας, Ιερών Μονών και των 

εξαρτημάτων τους. 

ΟΙ ΥΠΟΥΡΓΟΙ 
ΕΞΩΤΕΡΙΚΩΝ ΚΑΙ ΥΓΕΙΑΣ, 

ΠΡΟΝΟΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 5 του ν. 861/79. 

2. Τις διατάξεις του άρθρου 16 του α.ν. 1846/51. 

3. Τις διατάξεις της παρ. 5 του άρθρου 4 του ν. 1759/88. 

4. Τις αριθμ. 279 και 280 αποφάσεις του Δ.Σ. του ΙΚΑ που λήφθη- 
καν κατά τις αρ. 24/14.7.88 και 25/21.7.88 συνεδριάσεις του αντί¬ 
στοιχα και υποβλήθηκαν σε μας με το Α 20/Φ.Υ.251/27.7.88 έγ¬ 
γραφο του Ιδρύματος. 

5. Το Φ4/699/15.11.88 έγγραφο της Ιεράς Κοινότητας του Αγίου 
Όρους. 

6. Τί|Λχριθμ. 904/88 (ΦΕΚ 863/88) απόφαση του Πρωθυπουρ¬ 
γού και Υπουργού Υγείας, Πρόνοιας και Κοινών. Ασφαλίσεων «Ανά¬ 
θεση αρμοδιοτήτων στους Υφυπουργούς», αποφασίζουμε: 

Εγκρίνουμε την έκδοση κανονισμού σχετικά με τον τρόπο ασφάλισης 
στο ΙΚΑ των προσώπων που απασχολούνται στην περιοχή του Αγίου 
Όρους για λογαριασμό της Ιερής Κοινότητας των Ιερών Μονών και 
των εξαρτημάτων τους. 

Άρθρο 1 

Ασφαλιζόμενα πρόσωπα 

Στη μικτή ασφάλιση του ΙΚΑ (σύνταξη - ασθένεια), του ΟΑΕΔ (ανερ¬ 
γία - στράτευση, Δ.Λ.Ο.Ε.Μ.), του ΟΕΚ και της Εργατικής Εστίας κα¬ 
θώς και στους κατά περίπτωση οργανισμούς επικουρικής ασφάλισης, 
υπάγονται υποχρεωτικά όσοι παρέχουν εργασία με αμοιβή (ημερομί¬ 
σθιο, κατά μήνα, κατ’ αποκοπή, μονάδα έργου κ.λπ.) στην περιοχή του 
Αγίου Όρους για λογαριασμό της Ιερής Κοινότητας, των Ιερών Μονών 
και των εξαρτημάτων τους. 

Άρθρο 2 

Εισφορές και υπόχρεοι για την καταβολή τους 

Για την ασφάλιση των παραπάνω προσώπων καταβάλλονται εισφο¬ 
ρές που υπολογίζονται με το ασφάλιστρο εργοδότη και ασφαλισμένου, 
που προβλέπεται από τη νομοθεσία του ΙΚΑ για την πλήρη ασφαλιστική 
τακτοποίηση κύριας και επικουρικής ασφάλισης των λοιπών ασφαλισμέ¬ 
νων του Ιδρύματος, που απασχολούνται στις ίδιες εργασίες εκτός περιο¬ 
χής Αγ. Όρους. Εισφορές δεν υπολογίζονται για αποδοχές πάνω από 
την ασφαλιστική κλάση του ΙΚΑ όπως ισχύει κάθε φορά. Υπόχρεοι να 
φροντίζουν για την ασφαλιστική τους τακτοποίηση και να καταβάλλουν 
το σύνολο των εισφορών είναι οι κατά το άρθρο 1 του Κανονισμού υπο¬ 
χρεωτικά ασφαλιζόμενοι. Τα πρόσωπα αυτά υπόκεινται στις κυρώσεις, 
που προβλέπονται από τις διατάξεις της νομοθεσίας του ΙΚΑ για τους 
εργοδότες, αν δεν τηρήσουν τις απορρέουσες από τις διατάξεις του παρό¬ 
ντος υποχρεώσεις τους. Αντίθετα, οι Ιερές Κοινότητες, οι Ιερές Μονές 
και τα εξαρτήματά τους, καθόσουν αφορά την ασφάλιση των απασχο¬ 
λουμένων στην περιοχή του Αγίου Όρους, απαλλάσσονται από το σύ¬ 
νολο των υποχρεώσεων και ευθυνών, που προβλέπονται από τις διατά¬ 
ξεις του ΙΚΑ για τους εργοδότες. 

Άρθρο 3 

Διαδικασία υλοποίησης της ασφάλισης 

Για την υλοποίηση της ασφάλισης θα ακολουθούνται οι παρακάτω 
διαδικασίες: 

1. Η Ιερή Κοινότητα, οι Ιερές Μονές χαι τα εξαρτήματα τους εφόσον 
απασχολούν πρόσωπα με αμοιβή υποχρεούνται στο τέλος κάθε μήνα 
απασχόλησης να τους χορηγούν επίσημη βεβαίωση από την οποία θα 
προκύπτει με ακρίβεια το είδος της συγκεκριμένης απασχόλησης, η 
ακριβής χρονική διάρκεια της, ο συγκεκριμένος αριθμός ημερών απα¬ 
σχόλησης, ο τρόπος αμοιβής του απασχοληθέντος (ημερομίσθιο, κατά 
μήνα, κατ’ απακοπή, κατά μονάδα έργου κ.λπ.), το ακριβές ποσό της 
συμφωνημένης συνολικής αμοιβής για την εργασία, το συγκεκριμένο 
τμήμα της αμοιβής που καταβλήθηκε και τέλος ότι η συμφωνηθεΐσα 
αμοιβή περιλαμβάνει το ποσό της εισφοράς του εργοδότη προς τα ασφα¬ 
λιστικά ταμεία. Δεν θα περιλαμβάνονται στη βεβαίωση καταβολές που 
ενδεχόμενα έγιναν πέρα από την αμοιβή εργασίας για υλικά κ.λπ. 

2. Την παραπάνω βεβαίωση τα πρόσωπα του άρθρου 1 του κανονι¬ 
σμού υποχρεούνται μέχρι το τέλος του επόμενου μήνα της απασχόλησης 
να την προσκομίσουν στην κατά τόπο αρμόδια για την παρακολούθηση 
της ασφάλισής τους υπηρεσία του ΙΚΑ. 

3. Τα αρμόδια όργανα του ΙΚΑ αμέσως μόλις τους κατατεθεί η βε¬ 
βαίωση και εφόσον διαπιστώσουν ότι δεν είναι απογεγραμμένος ως 
ασφαλισμένος του Ιδρύματος ο ενδιαφερόμενος θα τον απογράφουν, εκ- 
δίδοντας σχετικό ΔΑΤΕ με συνοπτική χειρόγραφη διαδικασία. 

4. Ταυτόχρονα θα ανοίγεται πινακίδα παρακολούθησης του λογαρια¬ 
σμού ασφάλισης με τα πλήρη στοιχεία του ενδιαφερομένου κατά το υπό¬ 
δειγμα των πινακίδων της προαιρετικής ασφάλισης του άρθρου 41 του 
α.ν. 1846/51. 

Με βάση τα στοιχεία της βεβαίωσης θα γίνεται ο υπολογισμός των 
εισφορών εργοδότη και ασφαλισμένου. Οι εισφορές θα υπολογίζονται 
πάνω στο ποσό της καθαρής εργατικής αμοιβής και θα προκύπτει μετά 
την αφαίρεση από την εργατική αμοιβή του ποσού της εισφοράς του ερ¬ 
γοδότη προς τα ασφαλιστικά ταμεία που αντιστοιχεί σ’ αυτήν. 

Οι κατά τον τρόπο αυτό προσδριοριζόμενες εισφορές θα καταχωρού- 
νται στην πινακίδα και θα ενημερώνεται οι ενδιαφερόμενος να τις εξο¬ 
φλήσει μέχρι το τέλος μεθεπόμενου μήνα της απασχόλησης στο Ταμείο 
της υπηρεσίας του ΙΚΑ. 

5. Για την εξόφληση των εισφορών που προκύπτουν από κάθε βεβαί¬ 
ωση, θα εκδίδεται γραμμάτιο είσπραξης, που θα καταχωρείται στην πι¬ 
νακίδα παρακολούθησης καταβολής εισφορών. 

6. Μετά την εξόφληση των εισφορών της συγκεκριμένης περιόδου 
ασφάλισης, θα απεικονίζεται στο ΔΑΤΕ του ασφαλισμένου η ασφάλισή 
του. 

7. θα αναγνωρίζονται καταρχήν στο σύνολό τους ως ημέρες ασφάλι¬ 
σης οι ημέρες πραγματικής απασχόλησης κάθε περιόδου που (αναγρά¬ 
φονται στη βεβαίωση. 

Αν όμως η προκύπτουσα από τη βεβαίωση καθαρή εργατική αμοιβή 
είναι μικρότερη από το πολλαπλάσιο του ημερομίσθιου του ανειδίκευτου 
εργάτη προς τις ημέρες απασχόλησης της συγκεκριμένης περιόδου τότε 
θα αναγνωρίζονται ως ημέρες ασφάλισης εκείνες που θα προκύπτουν 
από τη διαίρεση της καθαρής εργατικής αμοιβής με το ημερομίσθιο του 
ανειδίκευτου εργάτη όπως θα ισχύει κατά το χρόνο απασχόλησης. 

8. Πριν από την ολοκληρωτική εξόφληση των εισφορών δεν αναγνω¬ 
ρίζεται ο κατά τα ανωτέρω υπολογιζόμενος χρόνος ασφάλισης και δεν 
απεικονίζεται στο ΔΑΤΕ. 

9. Εάν οι εισφορές δεν καταβληθούν μέχρι το τέλος του μεθεπόμενου 
μήνα από εκείνον που έλαβε χώρα η απασχόληση θα επιβαρύνονται με 
τα πρόσθετα τέλη της νομοθεσίας του Ιδρύματος. 

Σε περίπτωση μη καταβολής τους, οι εισφορές θα βεβαιώνονται με 
ΠΕ.Ε. σε βάρος των κατά το άρθρο 2 του κανονισμού προσώπων και θα 
επιδιώκεται η είσπραξή τους κατά τον ΚΕΔΕ. 

10. Κατά την καταβολή των εισφορών των επί μέρους περιόδων 
ασφάλισης θα δίνονται στους ενδιαφερομένους 2 αντίγραφα των γραμ¬ 
ματίων είσπραξης που αναφέρονται στην παρ. 5 του άρθρου αυτού. Ο εν¬ 
διαφερόμενος θα συγκεντρώνει διαδοχικά αντίγραφα των γραμματίων 
τα οποία ως αποδεικτικά της ασφάλισής του, υποχρεώνεται να τα προ¬ 
σκομίζει στην Ιερή Κοινότητα, την Ιερή Μονή ή το εξάρτημά της, όπου 
απασχολήθηκε για να επιτύχει την ολική εξόφληση της αμοιβής του. 

11. Η Ιερή Κοινότητα, οι Ιερές Μονές και τα εξαρτήματά τους, σε 
κάθε περίπτωση απασχόλησης σε αυτές υποχρεωτικά υπαγομένων στην 
ασφάλιση του ίΚΑ προσώπων υποχρεώνονται να μην εξοφλούν τους ερ¬ 
γαζόμενους, αν δεν τους προσκομιστούν τα παραπάνω αποδεικτικά της 
καταβολής των εισφορών για την ασφάλισή τους στοιχεία. 

Άρθρο 4 

Πεδίο εφαρμογής των διατάξεων 

Το πεδίο εφαρμογής των διατάξεων του κανονισμού αυτού 


στα πρόσωπα του άρθρου 1 και οπωσδήποτε δεν καταλαμβάνει τους 
απασχολούμενους σε τρίτους (Δημόσιο, ΝΠΔΔ, ΝΠΙΔ, εκμεταλλευτές 
δασών, εργολάβους οικοδομικών ή άλλων πάσης φύσεως έργων), ανε¬ 
ξάρτητα από τη σύμβαση, που συνδέει τους τρίτους, αυτούς με την Ιερή 
Κοινότητα και τις Ιερές Μονές. 

Υποχρεωμένοι για την ασφάλιση των παραπάνω είναι κατά τις γενι¬ 
κές διατάξεις της νομοθεσίας του Ιδρύματος εκείνοι υπέρ των οποίων 
προσφέρεται η απασχόληση. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 12 Ιανουάριου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΞΩΤΕΡΙΚΩΝ ΥΓΕΙΑΣ, ΠΡΟΝΟΙΑΣ 8. ΚΟΙΝ. ΑΣΦΑΛΙΣΕΩΝ 

Κ. ΠΑΠΟΥΛΙΑΣ Ν. ΡΙΖΟΓΙΑΝΝΗΣ 

- 4 - 

Αριθ. Δ2α/32521 (8) 

Έγκριση πρόσληψης προσωπικού στον Κ.Π.Σ. Νέας Κρήνης Θεσ/ 

νίκης. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α') «Κωδικοποίηση σε ενιαίο κείμενο των διατάξεων της κείμενης νο¬ 
μοθεσίας που αφορούν το προσωπικό με σχέση εργασίας ιδιωτ. δικαίου 
του δημοσίου, των Ο.Τ.Α. και λοιπών ΝΠΔΔ». 

2. Την Πράξη του Υπουργού Προεδρίας της Κυβέρνησης 213/ 
11.5.87. 

3. Τις επείγουσες ανάγκες του ΚΠΣ Νέας Κρήνης - θεσ/νίκης, που 
δεν μπορούν να καλυφθούν από το υπάρχον προσωπικό ή με απόσπαση. 

4. Το αριθμ. ΔΚΠ/ΠΠ/18245/23.11.88 έγγραφο της Δ/νσης 
Κοιν. Πρόνοιας Ν. Θεσ/νίκης, αποφασίζουμε: 

1. Ορίζουμε τον αριθμό του αναγκαιούντος για πρόσληψη προσωπι¬ 
κού στον Κ.Π.Σ. Νέας Κρήνης - Θεσ/νίκης σε ένα (1) άτομο για προσω¬ 
πικό καθαριότητας - βοηθ. εργασιών και εγκρίνουμε την απόφαση του 
Δ.Σ. του Κρατικού Παιδικού Σταθμού Ν. Κρήνης Θεσ/νίκης που πάρ- 
θηκε στην αριθμ. 19/2.11.88 συνεδρίασή του για την προσωρινή πρόσ¬ 
ληψη στο Σταθμό της Δάφνης Ανάστου, σαν προσωπικά καθαριότητας - 
βοηθ. εργασιών από 4.11.88 μέχρι οκτώ (8) μήνες, με σχέση εργασίας 
ιδιωτ. δικαίου, για την αντιμετώπιση των λειτουργικών αναγκών αυ¬ 
τού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 21 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

Αριθ. Δ2α/32705 (9) 

Προσωρινή πρόσληψη προσωπικού στον Κ.Π.Σ. Λήξουρίου. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α'). 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Τα τέλεξ του τμήματος Κοιν. Πρόνοιας της Νομαρχίας Κεφαλλο- 
νιάς αριθ. 2081/25.11.88 και 1890/24.10.88. 

4. Τις επείγουσες και απρόβλεπτες ανάγκες. 

5. Το γεγονός ότι οι ανάγκες αυτές δεν μπορούν να καλυφθούν από το 
προσωπικό που υπηρετεί ή με απόσπαση, αποφασίζουμε: 

1. Ορίζουμε τον αριθμό του αναγκαιούντος προσωπικού για πρόσ¬ 
ληψη στον Κρατικό Παιδικό Σταθμό Λήξουρίου σε μία (1) υπάλληλο 
βοηθητικού προσωπικού μαγειριού και εγκρίνουμε την αριθ. 17/ 
21.11.88 απόφαση του Δ/κού Συμβουλίου 1 του σταθμού για την προ¬ 
σωρινή πρόσληψη της Μαρίας Κατσιβέλη, από ανάληψης υπηρεσίας μέ¬ 
χρι επανόδου της Ευδοξίας Πυλαρινού - Σταματελάτου, πού απουσιάζει 
με αναρρωτική άδεια και πάντως όχι πέρα των οκτώ (8) μηνών, με 
σχέση εργασίας ιδιωτικού δικαίου για την αντιμετώπιση επειγουσών 

υπηρεσιακών αναγκών και τον όρο να υπάρχει σχετική πίστωση στον 
προϋπ/σμό του σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 
—-♦- 

Αριθ. Α2α/32898 (10) 

Ορισμός αναγκαιούντος προσωπικού για πρόσληψη στον Κ.Β.Σ. 
Πτολεμαΐδος. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 59 του Π.Δ. 410/88 (ΦΕΚ 191/88 
τ.Α') «Κωδικοποίηση σε ενιαίο κείμενο των διατάξεων της κείμενης νο¬ 
μοθεσίας που αφορούν προσωπικό με σχέση εργασίας ιδιωτικού δικαίου 
του δημοσίου, των Ο.Τ.Α. και ΝΠΔΔ». 

2. Την πράξη του Υπουργού Προεδρίας της Κυβέρνησης αριθ. 213/ 
11.5.87. 

3. Τις επείγουσες ανάγκες του Σταθμού που δεν μπορούν να καλυ¬ 
φθούν με προσωπικό με απόσπαση. 

4. Το αριθμ. 3971/23.11.88 έγγραφο του Τμήματος Κοινωνικής 
Πρόνοιας, αποφασίζουμε: 

1. Ορίζουμε τον αριθμό του αναγκαιούντος για πρόσληψη προσωπι¬ 
κού στον Κρατικό Βρεφονηπιακό Σταθμό Πτολεμαίδας σε δύο (2) άτομα 
ένα (1) για βοηθητικό προσωπικό μαγειρείου και ένα (1) για προσωπικό 
καθαριότητας βοηθητικών εργασιών, με σχέση εργασίας Ιδιωτικού Δι¬ 
καίου, για χρονικό διάστημα μέχρι οκτώ (8) μήνες, για την αντιμετώ¬ 
πιση των λειτουργικών αναγκών του Σταθμού. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Δεκεμβρίου 1988 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

-♦- 

Αριθ. ΥΠΠΟ/ΑΙΟΙΚ/Β/54848 (11) 

Διαπίστωση ανάγκης για την πρόσληψη εκτάκτου προσωπικού από το 
Εθν. θέατρο. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Κεφ. Β’ του Ν. 993/79 «Περί του επί συμβάσει 
εργασίας ιδιωτικού δικαίου κ.λπ.». 

2. Τις διατάξεις των άρθρων 8 και 9 του Ν. 1476/84 «Διορισμός σε 
μόνιμες θέσεις του προσωπικού με σχέση εργασίας ιδιωτικού δικαίου 
του Δημοσίου των ΝΠΔΔ κ.λπ.». 

3. Τις διατάξεις του άρθρου 14 του Ν. 1735/87 «Προσλήψεις στο 
δημόσιο τομέα κ.λπ.». 

4. Τις απρόβλεπτες και επείγουσες ανάγκες που επιβάλλουν την 
πρόσληψη του κατωτέρω προσωπικού, αποφασίζουμε: 

Διαπιστώνουμε την απρόβλεπτη και επείγουσα ανάγκη πρόσληψης 
από το Εθνικό Θέατρο προσωπικού των κατωτέρω ειδικοτήτων με σύμ¬ 
βαση εργασίας ιδιωτικού δικαίου ορισμένου χρόνου σύμφωνα με τις δια¬ 
τάξεις του Κεφ. Β' του Ν. 993/79, όπως τροποποιήθηκε και συμπλη¬ 
ρώθηκε από το άρθρο 9 του Ν. 1476/84 και αρ. 14 του Ν. 1735/87, 
προκειμένου να αντιμετωπισθούν απρόβλεπτες και επείγουσες ανάγκες 
που δεν μπορούν να καλυφθούν με το προσωπικό του εν λόγω θεάτρου ή 
με απόσπαση από άλλες Υπηρεσίες και να αποτραπεί ο κίνδυνος ματαί¬ 
ωσης των παραστάσεων του θεάτρου, συνέπεια της οποίας ήταν η πρό¬ 
κληση οικονομικής ζημίας στο Εθνικό Θέατρο. 

Α. Για το χρονικό διάστημα όχι μεγαλύτερο των οκτώ (8) μηνών. 

1) Ενός (1) ηχητικού, από 15.11.88. 

2) Επτά (7) ραπτριών από 30.11.88. 

3) Ενός (1) κομμωτή από 6.12,88. 

4) Τεσσάρων (4) καθαριστριών από 15.12.88. 

Β. Για το χρονικό διάστημα από 1.12.88 μέχρι 25.5.89 τριών (3) 
ραπτριών. 

Οι ανωτέρω υπάγονται στην ασφάλιση του ΙΚΑ και οι όροι αμοιβής 
και εργασίας τους καθορίζονται από τις διατάξεις του Ν.Δ. 1198/72, 


τις ισχύουσες οικείες συλλογικές συμβάσεις και τις διατάξεις της εργατι¬ 
κής νομοθεσίας. 

Μετά τη λήξη του χρόνου απασχόλησης οι εν λόγω απολύονται αυτο¬ 
δίκαια, σύμφωνα με το άρ. 9 παρ. 2 του Ν. 1476/84. 

Οποιαδήποτε παράταση της χρονικής σύμβασης ή ανανέωση με τη 
σύναψη νέας σύμβασης πέρα από τους 8 μήνες, είτε αμέσως είτε μετά 
την πάροδο ενός χρονικού διαστήματος, προκειμένου να καλυφθεί η ίδια 
απρόβλεπτη και επείγουσα ανάγκη, απαγορεύεται. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 9 Ιανουάριου 1989 

Η ΥΠΟΥΡΓΟΣ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 

-♦- 

Αριθ. ΥΠΠΟ/ΑΙΟΙΚ/Β/1013 (12) 

Μεταβίβαση αρμοδιοτήτων. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το άρθρο 8 του Ν. 1079/1980 «Περί Οργανισμού και λειτουρ¬ 
γίας Εθνικής Πινακοθήκης και Μουσείου Αλεξάνδρου Σούτσου». 

2. Το άρθρο 29 παρ. 2 του Ν. 1199/1981 «Περί ρυθμίσεως θεμά¬ 
των καταστάσεως υπαλλήλων του Δημοσίου, των Ν.Π.Δ.Δ., των 
Ο.Τ.Α. και άλλων τινών συναφών διατάξεων». 

3. Την αριθ. 53662 π.ε./2.1.1989 απόφασή μας με την οποία ο Δη- 
μήτριος Παπαστάμου διορίστηκε τακτικό μέλος του Διοικητικού Συμ¬ 
βουλίου της Εθνικής Πινακοθήκης και Μουσείου Αλεξάνδρου Σούτσου 
(ΦΕΚ 1/Ν.Π.Δ.Δ./4.1.1989). 

4. Την από 2 Ιανουάριου 1989 σύμφωνη γνωμοδότηση του Διοικη¬ 
τικού Συμβουλίου της ΕΠΜΑΣ που αφορά στη μεταβίβαση αρμοδιοτή¬ 
των αυτού στο Δημήτριο Παπαστάμου, τακτικό μέλος του ανωτέρω 
Συμβουλίου, αποφασίζουμε: 

1. Μεταβιβάζουμε τις κατωτέρω αρμοδιότητες του Διοικητικού Συμ¬ 
βουλίου της Εθνικής Πινακοθήκης και Μουσείου Αλεξάνδρου Σούτσου 
στο Δημήτριο Παπαστάμου τακτικό μέλος του Συμβουλίου αυτού: 

α. Την υπογραφή όλων των εξερχομένων εγγράφων της Υπηρεσίας. 

β. Την υπογραφή των ενταλμάτων πληρωμής και των εντολών πλη¬ 
ρωμής προς τις Τράπεζες. 

γ. Την υπογραφή επιταγών προκειμένου να εξοφληθούν χρηματικά 
εντάλματα αφού αυτά προηγουμένως ελεγχθούν από τα αρμόδια Όρ¬ 
γανα του Ελεγκτικού Συνεδρίου. 

δ. Την ευθύνη, προσδιορισμό, και καταμερισμό των εκθεσειακών, 
μουαειολογικών, εκπαιδευτικών, διοικητικών και τεχνικών - καλλιτε¬ 
χνικών (συντήρησης) προγραμμάτων του ιδρύματος. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιανουάριου 1989 

Η ΥΠΟΥΡΓΟΣ 

ΑΜΑΛΙΑ-ΜΑΡΙΑ (ΜΕΛΙΝΑ) ΜΕΡΚΟΥΡΗ 
-♦- 

Αριθ. ΕΣ. 42.370 (13) 

Ψήφιση του Οργανισμού Εσωτερικής Υπηρεσίας του Κ.Α.Π.Η. Δήμου 
Πυλαίας Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις: των άρθρων 12 και 320 τουΝ. 1188/81 και 171, 
175 και 176 ΔΚΚ (Π.Δ. 76/85). 

2. Τις διατάξεις του άρθρου 68 παρ. 2 του Ν. 1416/84 περί υπαγω¬ 
γής του προσωπικού των ΚΑΠΗ στις διατάξεις του πρώτου μέρους του 
Ν. 1188/81. 

3. Τις διατάξεις του Ν. 1586/86 και του Π.Δ. 37α/1987. 

4. Την 3/1988 απόφαση του Διοικητικού Συμβουλίου του ΚΑΠΗ 
Δήμου Πυλαίας που αφορά στην ψήφιση του Οργανισμού Εσωτερικής 
Υπηρεσίας αυτού. 

5. Τη σύμφωνη γνωμοδότηση του Δημοτικού Συμβουλίου Πυλαίας 
που διατυπώθηκε στη 201/1988 απόφασή του. 

6. Τη σύμφωνη γνωμοδότηση του Υπηρεσιακού Συμβουλίου του άρ¬ 
θρου 14 του Ν. 1586/86, η οποία διατυπώθηκε στο 6/25.11.88 πρα¬ 
κτικό (θέμα 12ο). 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


259 


7. Τα οικονομικά στοιχεία και τις ανάγκες σε προσωπικό του 
Κ.Α.Π.Η. Δήμου Πυλαίας, αποφασίζουμε: 

Εγκρίνουμε την 3/1988 απόφαση του Διοικητικού Συμβουλίου του 
Κ.Α.Π.Η. Δήμου Πυλαίας περί ψηφίσεως του Οργανισμού Εσωτερικής 
Υπηρεσίας αυτού όπως αναλυτικά σ’ αυτή ορίζεται ώστε η διάρθρωση 
και διαβάθμιση των υπηρεσιών αυτού να έχει ως κατωτέρω: 

Διάρθρωση 

Α) Διοικητικό Προσωπικό 
Κατηγορία ΤΕ 

α) Κλάδος ΤΕ2 Κοινωνικών Λειτουργών 
Μία (1) θέση με βαθμούς Γ-Α 
Β) Υγειονομικό Προσωπικό 
α) Κλάδος ΤΕ6 Επισκεπτριών Αδελφών 
Μία (1) θέση με βαθμούς Γ-Α 
β) Κλάδος ΤΕ10 Φυσιοθεραπευτών 
Μία (1) θέση με βαθμούς Γ-Α 
γ) Κλάδος ΤΕ18 Εργοθεραπευτών 
Μία (1) θέση με βαθμούς Γ-Α 
Γ) Βοηθητικό Προσωπικό 
α) Κλάδος ΥΕ14 οικογενειακών βοηθών 
Μία (1) θέση με βαθμούς Δ-Γ 

Η απόφαση αυτή να δημοσιευθεί στην Εφημερίδα της Κυβερνήσεως. 

Θεσσαλονίκη, 20 Δεκεμβρίου 1988 

Με εντολή Νομάρχη 
Ο Διευθυντής 
X. ΡΙΖΟΣ 

-♦- 

Αριθ. 31398 (14) 

Τροποποίηση του ΟΕΥ του Β ΚΑΠΗ Νίκαιας. 

Ο ΝΟΜΑΡΧΗΣ ΠΕΙΡΑΙΑ 
Έχοντας υπόψη: 

1. Τις διατάξεις του άρθρ. 12 του Ν. 1188/81 Κώδικας κατάστα¬ 
σης προσωπικού ΟΤΑ. 

2. Τις διατάξεις του Ν. 1586/86 και ΠΔ 37/87 και του Ν. 1735/ 
87. 

3. Την αριθμ. ΔΙΠΙΔ /Φ42/24/11440/86 κοινή υπουργική 
απόφαση για τη ρύθμιση θεμάτων προσωπικού ΙΔ. 

4. Την 3/88 απόφαση του διοικητικού συμβουλίου του Β ΚΑΠΗ Δή¬ 
μου Νίκαιας περί ψηφίσεως του ΟΕΥ του Β ΚΑΠΗ Νίκαιας καθώς και 
τη 265/88 απόφαση του δημοτικού συμβουλίου με την οποία εγκρίνε- 
ται η ανωτέρω απόφαση του διοικητικού συμβουλίου του Β ΚΑΠΗ. 

5. Την από 12.10.88 σύμφωνη γνωμοδότηση του υπηρεσιακού συμ¬ 
βουλίου των ΟΤΑ Νομαρχίας Πειραιά που διατυπώθηκε στο 9/88 


πρακτικό αυτού, αποφασίζουμε: 

Εγκρίνουμε τη 13/88 απόφαση του ΔΣ του Β ΚΑΠΗ Νίκαιας με την 
οποία ψηφίζεται ο ΟΕΥ Β ΚΑΠΗ Νίκαιας και έχει ως εξής: 

ΑΡΘΡΟ Ιο 

Το Νομικό πρόσωπο συγκροτείται στις (ακόλουθες υπηρεσίες. 

1) Υγιειονομική Υπηρεσία 

2) Κοινωνική Υπηρεσία 

ΑΡΘΡΟ 2ο 

Η Υγιειονομική Υπηρεσία περιλαμβάνει τα γραφεία: 

Α) Γραφείο ιατροφαρμακευτικής περίθαλψης 
Β) Γραφείο φυσικοθεραπείας 
Γ) Γραφείο εργοθεραπείας 

2) Η Κοινωνική Υπηρεσία περιλαμβάνει τα γραφεία 
α) Γραφείο Κοινωνικής Πρόνοιας 

ΑΡΘΡΟ 3ο 

Οι θέσεις του προσωπικού διαρθρώνονται σε κλάδους, βαθμούς και 
ειδικές κατηγορίες προσωπικού ως ακολούθως: 

Α. Μόνιμο Προσωπικό 
Προσωπικό Κοινωνικής Υπηρεσίας 

Μία θέση με βαθμούς Γ-Α Κοινωνικής Λειτουργού των Κοινωνικών 
Λειτουργών. 

Υγιειονομικό Προσωπικό 

Μία θέση με βαθμούς Γ-Α φυσιοθεραπευτών του κλάδου ΤΕ10 φυ¬ 
σιοθεραπευτών. 

Μία θέση με βαθμούς Γ-Α επισκεπτριών αδελφών του κλάδου ΤΕ6 
Επισκεπτριών αδελφών. 

Μία θέση με βαθμούς Γ-Α αδελφών νοσοκόμων του κλάδου ΤΕ8 
αδελφών νοσοκόμων. 

Βοηθητικό Προσωπικό 

Μία θέση οικογενειακής βοηθού με βαθμούς Δ-Γ 
Μία θέση καθαρίστριας με βαθμούς Δ-Γ 
Προσωπικό ειδικών θέσεων 

Μία θέση ιατρού παθολόγου με βαθμούς Γ-Α του κλάδου ΠΕΙ5 ια¬ 
τρών. 

Μία θέση εργοθεραπευτή με βαθμούς Γ-Α του κλάδου ΤΕ18 εργοθε¬ 
ραπευτών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Πειραιάς, 30 Δεκεμβρίου 1988 

Με εντολή Νομάρχη 
Η Διευθύντρια κ.α.α. 

Δ. ΑΘΑΝΑΣΟΠΟΥΛΟΥ 

